KOMISIJOS REGLAMENTAS (EB) Nr. 79/2007
2007 m. sausio 26 d.
dėl AKR valstybių bei užjūrio šalių ir teritorijų kilmės ryžių importo licencijų išdavimo pagal paraiškas, pateiktas nuo 2007 m. sausio 15 d. iki sausio 19 d. pagal Reglamentu (EB) Nr. 2021/2006 leidžiamą naudoti tarifinę kvotą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EB) Nr. 1785/2003 dėl bendro ryžių rinkos organizavimo (1),
atsižvelgdama į 2006 m. rugpjūčio 31 d. Komisijos reglamentą (EB) Nr. 1301/2006, nustatantį žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (2), ypač į jo 7 straipsnio 2 dalį,
kadangi:
(1)
Komisijos reglamentu (EB) Nr. 2021/2006 (3) buvo leista naudoti 160 000 tonų ryžių kiekio, išreikšto lukštentų ryžių ekvivalentu, bendrą metinę tarifinę importo kvotą, iš kurios 125 000 tonų yra AKR šalių kilmės (eilės numeris 09.4187), 25 000 tonų yra Nyderlandų Antilų ir Arubos kilmės (eilės numeris 09.4189), 10 000 tonų yra mažiausiai išsivysčiusių užjūrio šalių ir teritorijų kilmės (eilės numeris 09.4190) bei leista naudoti 20 000 tonų skaldytų ryžių metinę tarifinę kvotą (eilės numeris 09.4188).
(2)
Reglamento (EB) Nr. 2021/2006 3 straipsnyje kvotai, kurios eilės numeris 09.4187, buvo nustatytas 41 668 tonų kiekis sausio mėnesiui. Reglamento (EB) Nr. 2021/2006 5 straipsnyje kvotai, kurios eilės numeris 09.4188, buvo nustatytas 10 000 tonų kiekis sausio mėnesiui. Reglamento (EB) Nr. 2021/2006 9 straipsnio 1 dalies a punkte kvotai, kurios eilės numeris 09.4189, buvo nustatytas 8 334 tonų kiekis sausio mėnesiui. Reglamento (EB) Nr. 2021/2006 9 straipsnio 1 dalies b punkte kvotai, kurios eilės numeris 09.4190, buvo nustatytas 3 334 tonų kiekis sausio mėnesiui.
(3)
Iš pranešimo, atsiųsto remiantis Reglamento (EB) Nr. 2021/2006 17 straipsnio a punktu, matyti, kad nuo 2007 m. sausio 15 d. iki 2007 m. sausio 19 d. pagal minėto reglamento 13 straipsnį pateiktose paraiškose dėl kvotos (-ų), kurios (-ių) eilės numeris (-iai) yra 09.4187, prašoma didesnio nei turima kiekio, išreikšto lukštentų ryžių ekvivalentu. Todėl reikėtų nustatyti, kokiu mastu galima išduoti importo licencijas, prašomiems kiekiams nustatant paskirstymo koeficientą.
(4)
Taip pat reikėtų nustatyti į kitą laikotarpį perkeliamą kvotų, kurių eilės numeris (-iai) yra 09.4188, 09.4189 ir 09.4190, kiekį bei nustatyti visą kiekvienos kvotos esamą kiekį,
PRIĖMĖ ŠĮ REGLAMENTĄ:
1 straipsnis
1. Licencijų paraiškos, pateiktos nuo 2007 m. sausio 15 d. iki 2007 m. sausio 19 d. AKR šalių ar UŠT kilmės ryžiams pagal Reglamente (EB) Nr. 2021/2006 numatytą kvotą (-as), kurios (-ių) eilės numeris (-iai) yra 09.41878, 09.4188, 09.4189 ir 09.4190, importuoti, patenkinamos prašomiems kiekiams taikant šio reglamento priede nustatytus paskirstymo koeficientus.
2. Į kitą laikotarpį perkeltinas turimas 2007 m. sausio mėn. laikotarpio kiekis ir visas turimas 2007 m. gegužės mėn. laikotarpio kiekis yra nustatyti priede.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2007 m. sausio 26 d.